
Արմեն Պետրոսյան 
ՎԵՐԱԾՆՎՈՂ «ՍՊԻՏԱԿ ՀԵՐՈՍԸ» 


Արդեն Ա. Մատիկյանը, Ն. Ադոնցը ն Գ. Ղափանցյանն անդրադարձել են Սուրբ 
Սարգսի Արա Գեղեցիկի քրիստոնեացած տարբերակը լինելու խնդրին: Այն 
արծարծվել է նան մեր կողմից, ընդ որում նշվել է, որ որպես սպիտակ ձիավոր ն 
շիկահեր պատկերացվող զորավար սուրբ Սարգիսը հնդեվրոպական «սնի ն 
սպիտակի առասպելի» համատեքստում համադրելի է հակադրության սպիտակ կողմը 
ներկայացնող հերոսի հետ: 

Արա Գեղեցիկը հայոց 7-րդ նահապետն էր Հայկից հետո, որը չի կատարում 
Ասորեստանի թագուհու պահանջը` ամուսնանալ իր հետ ն զոհվում է նրա զորքի դեմ 
ճակատամարտում: Նրա դիակը Շամիրամը դնում է «ի վերնատանն ապարանից» 
որպեսզի արալեզ-առլեզները` շնից սերված համարվող առասպելական կենդանիներ 
(Եզնիկ Ա, իդ), իջնեն ու վերակենդանացնեն նրան (Խորենացի Ա, ժե. Սեբեոս Ա): 

Առասպելական հերոսի զոհվելու վայրը հաճախ առնչվում է հերոսի անվան 
կամ մի կարնոր հատկանիշի հետ: Արան, ըստ լեգենդի, զոհվում է Արայի լեռան 
փեշերին գտնվող Արզնի գյուղի մոտ՞, իսկ հեքիաթի համաձայն` Խլաթում»: Արզնիի 
հին անունն էր Արծնի, իսկ Խլաթը գտնվում էր Արծկեի գավառի արնմուտքում»: 
Այստեղ ի հայտ է գալիս «սպիտակ հերոսի» հնդեվրոպական կոչումը՝ "275 ՛- «փայլուն, 
սպիտակ», հմմտ. արծաթ: 

Արայի ավանդությունը դեռնս Մ. էմինը համադրել է Պլատոնի բերած մի 
առասպելի հետ, ըստ որի, պամփյուլիացի մի քաջ զինվոր Արմենիոսի որդի էրը 
զոհվում է մարտում, բայց հետո վերակենդանանում է ու պատմում իր տեսածն 
անդրաշխարհում: Արմենիոս անունը համադրելի է արմեն ցեղանվանը, ն Արմենիոսի 
որդի էրը՝ Արամի որդի Արային (ըստ Խորենացու, արմեն ցեղանունը ծագում է Արամի 
անունից): Վետաքրքիր է, որ որոշ հունական աղբյուրներում այս էրը զարմանալիորեն 
նույնացվել է Զրադաշտի հետ՛: Ներկա քննարկման համատեքստում կարնոր է, որ 
Զրադաշտի տոհմական անունն էր Սպիտամա (Ավեստ.), Սպիտամ (միջին պրսկ.), 
այսինքն` «Սպիտակավուն» (ըստ Բունդահիշնի, Սպիտամը Զրադաշտի մի հեռավոր 
նախնին էր): Ակնհայտ է, որ նոր կրոնի հիմնադիրը, որպես անբիծ արդարության 
մարմնավորում, պետք է որ առնչվեր «սպիտակ» հատկանիշի հետ, իսկ մեռնող ու 
հառնող աստված/հերոսը կրկնվում է նան նոր կրոնների այլ սկզբնավորողների 
կերպարներում: 

Հին հայոց վիպական համակարգում ամենանշանավոր սպիտակ ձիավոր 
զորավարը Մուշեղ սպարապետն էր, որի պատկերը, իր գերված կանանոցն անվնաս 


' ԱՄատիկյան. Արա Գեղեցիկ. Վիեննա 1930, 153-170. Ն.Ադոնց. Հին հայոց աշխարհահայցքը. 
Պատմական ուսումնասիրություններ. Պարիս 1948, 289-292. Գ.Ղափանցյան. Արա Գեղեցկի 
պաշտամունքը. Երնան 1944, 63-68: 

՛ Տես օրինակ Գ.Սրվանձտյան. Երկեր. հ. 1. Երնան 1978, 558. Մ.Աբեղյան. Երկեր. հ. է. Երնան 
1975, 81: 

5 Ա.Պետրոսյան. Արամի առասպելը հնդեվրոպական առասպելաբանության համատեքստում ն 
հայոց ազգածագման խնդիրը. Երնան 1997, 42-43: 

Հ Ա.Ղանալանյան. Ավանդապատում. Երնան 1969, 166-167: 

5 Ազգագրական հանդես 9. Թիֆլիս 1902, 159: 

6 Թ.Հակոբյան, Ս.Մելիք-Բախշյան, Հ.Բարսեղյան. Հայաստանի ն հարակի շրջանների 
տեղանունների բառարան. հ. 1. Երնան 1986, 435, 449: 

7 Տես հատկապես Ա.Մատիկյան. նշ աշխ. 1930, 258-274: 


1 


ազատելու համար, իր գավաթի վրա նկարել է տալիս պարսից Շապուհ արքան, 
խմելիս ասելով` «ճերմակաձին գինի արբցէ»: Երբ Մուշեղը սպանվում է, մարդիկ նրա 
դիակը դնում են մի աշտարակի տանիքին, ասելով` «վասն զի այր քաջ էր, առլեզք 
իջանեն ն յարուցանեն զդա» (Փավստոս Բուզանդ Ե, բ. Ե, լզ): Սա միակ նման դեպքն է 
Արայից հետո, ուստի «ճերմակաձի» Մուշեղ սպարապետը պետք է դիտվի որպես 
Արայի կերպարի մի ուշ տարբերակը: 

Հունական որոշ միջնադարյան աղբյուրների համաձայն` Սարգիս անունով հայ 
վարդապետը մի ուղեկցորդ ն ավետաբեր շուն ուներ, Արցիվուրիոն անունով, որին 
կերան գայլերը, ն հայերը պաս սահմանեցին այդ առթիվ (առաջավորաց պաս): 
Լեգենդի ռումինական տարբերակում հայ ավագերեցի Արցիվուրցի շունն օգնում է իր 
տիրոջը դուրս գալ անտառից, որից հետո էլ սահմանվում է սուրբ Սարգսի պասը": Այս 
պատմությունները, որոն, պետ, է որ ձնավորված լինեին հայկական 
պատկերացումների հիման վրա, համադրելի են Խորենացու (Բ, լզ) հաղորդած այն 
լեգենդի հետ, ըստ որի մանուկ Սանատրուկ արքային ու նրա դայակին ձյունաբուքի 
ժամանակ փրկել է աստվածների կողմից ուղարկված մի «նորահրաշ» սպիտակ 
կենդանի՝ այն է թե սպիտակ շուն:: Ընդ որում, հայկական հավատալիքներում հենց 
Սուրբ Սարգիսն է հանդես գալիս մի կողմից ձյունաբուք ու փոթորիկ առաջացնողի, 
իսկ մյուսից՝ ճանապարհորդներին բուքի ժամանակ փրկողի դերում":: 

Առասպելաբանական համատեքստում փրկությունը ձյունաբուքից ն 
անտառում կորչելուց համադրելի են մահվան աշխարհից հերոսի վերադարձի հետ, ն 
«նորահրաշ» ու «արցիվուրցի» շները, փրկելով Սանատրուկին ու ավագերեցին, 
համապատասխանում են Արային վերակենդանացնող, այսինքն անդրաշխարհից հետ 
բերող «շնից սերված» արալեզ-առլեզներին: 

Հիշյալ արռցրվուրիոն, արցիվուրցի անունները կապված են հայոց Սուրբ 
Սարգսի օրվան նախորդող պասի աշաջավորաց անվանը, բայց թե ինչու է վերջինս 
այդպես կոչվում, հիմնավոր բացատրություն չունի: Հաշվի առնելով փրկիչ սպիտակ 
շան նույնականությունը արցիվուրցիի հետ, պետք է կարծել, որ այդ բոլոր անունները 
ծագում են նախնական ՞"արռժաւոր ձնից, «սպիտակավոր» իմաստով (հմմտ. 
կարմոավոր, ծիրանավոր), որը հետագայում, այրծ- «սպիտակ» արմատի կորստից 
հետո վերաիմաստավորվել է որպես «առաջավոր»: Սուրբ Սարգսի 
նախաքրիստոնեական «սպիտակ» նախորդի ու նրա հրաշալի սպիտակ շան 
ավանդությունն է, որ սկիզբ է դրել մի կողմից առաջավորաց պասի ծագման, իսկ մյուս 
կողմից, այլադավան դիրքերից Կրցիվուր- շան լեգենդներին: Ի միջի այլոց, 
առաջավորաց պասը լուծվում է փոխինձով, ն սուրբ Սարգսի հետ կապված ծեսերում 
կարնոր դեր են կատարում հացահատիկից պատրաստված կերակուրները, որը 
նույնպես մատնանշում է Արա Գեղեցիկի տիպի հացահատիկային 
աստվածությունների պաշտամունքը: 

Հայ ավանդության մեջ հնդեվրոպական 279- արմատը «սն հերոսի» 
հակառակորդի առնչությամբ, հանդես է գալիս նան արռգ- ձնավորմամբ, որը պետք է 
համարել փոխառություն մի ինչ որ արնմտահնդեվրոպական «կենտում» տիպի 
լեզվից, հմմտ. «սն ձիավոր» Արտաշես արքայի հակառակորդի Արգավան կամ Արգամ 
անունը՛՛: Հայոց առաջին «սն հերոս» Արամը հաղթում է իր հրեշավոր հակառակորդին 


4 Անդ, 157-168, աղբյուրների մանրամասն հղմամբ: Տես ն Ն.Ադոնց. նշ. աշխ. 289-292. 
Գ.Ղափանցյան. նշ. աշխ. 61-68: 

7 Խորենացու ճշգրտումը սպիտակ շան վերաբերյալ հաստատում է մի ժողովրդական 
ավանդությամբ, ըստ որի Սանատրուկն ու իր շունը բուժվել են Աղբակա ջրի Կաթնաղբյուրում, 
տես Ղանալանյան, նշ. աշխ. 106: 

5 Տես օրինակ Մ.Աբեղյան. նշ. աշխ. 79. Ա.Ղանալանյան. նշ. աշխ. 67-68: 

/ Արգաւան անվան արգ- տարրի իրանական մեկնաբանությունը միանգամայն կամայական է: 
Վատկանշական է, որ իրանական վիպական ավանդության մեջ այս հերոսին 


2 


Կապադովկիայում, Կեսարիա քաղաքի տեղում (Խորենացի Ա, ժբ), այսինքն Արգեոս 
լեռան մոտ, որի անունը կապվում է հիշյալ «աջ:- արմատի հետ՛շ: Արգեոսը Փոքր 
Ասիայի ամենաբարձր ն ամենասրբացված լեռն էր՝ նրան որպես աստծու պաշտում էին 
կապադովկացիները: Խեթական ժամանակներից ի վեր այդ լեռը եղել է տեղական 
ամպրոպի ն փոթորկի աստծու մի կարնոր սրբավայր, իսկ հիերոգլիֆային լուվերեն մի 
արձանագրության մեջ հիշվում է այդ «լեռան աստվածը»: Հելլենիզմի դարաշրջանում 
այստեղ պաշտվել է Զնս Հորկիոսը «Երդման Զնսը»:՛5 

Սուրբ Սարգսի մի պատմական նախատիպը կեսարացի զորավար էր, որը 
հավատի համար նահատակվում է Պարսկաստանում: Հաշվի առնելով բերված 
փաստերը, կարելի է ենթադրել, որ հայոց մեջ սուրբ Սարգիսը որոշ չափով 
մարմնավրե է Կապադովկիան ն նրա առասպելաբանական սիմվոլը՝ 
աստվածացված Արգեոս լեռը կամ լեռան աստծուն: Կերպարի այդպիսի զարգացման 
համար էական է թվում հերոսի Սարգիս՝ հուն. Սերգիոս անունը, որը կարող է ընկալվել 
որպես Արգեոսի անագրամ: Ընդ որում, սուրբ Սարգիսը հայոց մեջ հանդես է գալիս 
որպես «հողմի ոգի» (Մ. Աբեղյան, տես ստորն), որով նորից հիշեցնում է Արգեոսի 
հնագույն փոթորկի աստծուն: Հատկանշական է, որ կեսարացի մեծագույն սրբի՝ 
Գրիգոր Լուսավորչի ժողովրդական կերպարը նս քրիստոնեացած ժառանգն է Արա 
Գեղեցիկի ե համապատասխան «մեռնող ն հառնող աստվածությունների»"՞ (հմմտ. ն 
«սպիտակ» ու «լուսավոր» հատկանիշների համադրելիությունը): 

«Սնի ե սպիտակի առասպելի» տարբեր դրսնորումներում այդ գույներով 
խորհրդանշվող հերոսները հաճախ հանդես են գալիս որպես իրար հակադրված 
երկվորյակ եղբայրներ:5: «Սասնա Ծռերի» Սանասարը ն Բաղդասարը նս կարող են 
դիտվել այդ համատեքստում, ընդ որում նրանց մենամարտի պատմությունն էլ նման 
առասպելների մի տիպիկ օրինակ է (այստեղ Սանասարը «սն հերոսն» է)՞:: 

Համապատասխանաբար, Բաղդասարը կարող էր կապվել «սպիտակի» հետ: 
Հատկանշական է, որ էպոսի ավարտին Փոքր Մհերը Բաղդադում, Բաղդասարի 
գերեզմանի վրա սուրբ Սարգսին նվիրված եկեղեցի է կանգնեցնում: Սա ցույց է 
տալիս, Բաղդասարի, սուրբ Սարգսի ն Փոքր Մհերի կերպարների ծագումնաբանական 
որոշակի ընդհանրությունները'՛: Ընդ որում, կարելի է ասել որ այս դրվագում 
«սպիտակ» սուրբ Սարգիսը որոշ առումով նույնիսկ նույնացվել է Բաղդասարին 
(հմմտ. նան սուրբ Սարգսին էպոսում «ծուռ» կոչելը, որը բնորոշ է հատկապես դայու 
«գիժ» Բաղդասարին): 


ԵՐԿՆԱՅԻՆ ՃԱՆԱՊԱՐՀԸ ԵՎ ՀՈՂՄԻ ՈԳԻՆ 


Հին հայոց նախաքրիստոնեական դիցարանում «սպիտակ» հատկանիշով 
բնորոշվող առասպելական կերպարի մի դրսնորումն էր Բարշամին աստվածը, որը 
կոչվում է «սպիտակափառ» (Ագաթանգեղոս 784), ն որի պատկերը «ի փղոսկրէ ն ի 
բիւրեղէ կազմեալ էր արծաթով» (Խորենացի Բ, ժդ): Բարշամինը հայոց հարավային 
հարնան արնմտասեմական ցեղերի մեծ աստվածն էր (Բաալ Շամին «երկնքի տեր»), 
որը հայոց մեջ հանդես է գալիս նան կրճատված Բարշամ անունով: Ազգածին 


համապատասխանում է անվան ոչ իրանական սկզբնամասով Արըջատասպա-Արջասպը, տես 
Ա.Պետրոսյան. նշ. աշխ. 56-58, 114, 118: 

7 Բ.ԼՈւօօհօ.Ղօքօոոոօտ հւէմ16Տ օս քոօ-ուլմէօտ մճոտ 18 Դսոզսօ ոոօժ6ւոծ. 11շմմոոն ՄԼ 1985, 88-89: 

35 Տես օրինակ, 8/. 86ո56:-Խճհո. Խ/օոտ /ՃՐԹ81սՏ սոմ Եճքճոճ ""16 86քծ."՛ /71010Աճ ճոճ Ռշ ոճքօու Խ6ճի 
Խոտ. Իօտ15Ըխրի Լ Օշջմօ. Ճոէուռ 1989, 243-45. Ա.Պետրոսյան. նշ. աշխ. 13: 

"Ն.Ադոնց. նշ. աշխ. 268 հտն. Գ.Ղափանցյան. նշ. աշխ. 61-63:: 

5 Ա.Պետրոսյան. նշ. աշխ. 38, 52: 

ծ Ա.Պետրոսյան. Հայկական էպոսի հնագույն ակունքները. Երնան 1997, 20-23: 

7 Գմմտ. Մ.Աբեղյան. Երկեր. հ. Ա, 432: 


ավանդության մեջ Արամ նահապետը հաղթում է Բարշամին, որին իբր «արութեան 
բազում գործոց» պատճառով աստվածացնում են ասորիները (Խորենացի Ա, ժդ): 

Անանիա Շիրակացու ավանդած մի լեգենդում, Վահագնը՝ հայոց նախնին, մի 
խիստ ձմեռ հարդ է գողանում ասորիների նախնի Բարշամից, որը թափվում է ն 
առաջացնում Ծիր Կաթինը «զոր ն մեք սովորեցաք բնախօսութեամբ Յարդգողի հետ 
անուանել»"5: Այստեղ պարզ է, որ Վահագնը, որը հայտնի է որպես հայոց աստված ն 
Տիգրան արքայի որդի ն ոչ հայոց նախնի, փոխարինել է ազգածին նահապետ ն 
անվանադիր նախնի Արամին կամ նրա հետ առնչվող մի հերոսի: 

Վերջինս հայ ավանդության առաջին ն մեծագույն «սն հերոսն» է, որի անունը 
ծագում է հնդեվրոպական Ց-2ոօ- «մուգ գույն, սն» արմատից՞:: Կապադովկիայում 
հաղթելով իր վերջին հրեշավոր հակառակորդ Պայապիս Քա(այղյային, նա այնտեղ 
կուսակալ է թողնում իր տոհմակից Մշակին (Խորենացի Ա, ժդ): 

Վահագնին, որ «հուր հեր» նե «աչկունք արեգակունք» ուներ, դժվար է 
նույնացնել «սն» Արամի հետ: Ավելին, Վահագնը բարդ կերպար է, ն այդ կերպարի մի 
բաղադրիչը գոնե կապված է Արայի հետ (առավել հաճախ շեշտվում են նրա 
ամպրոպային ն արնային հատկանիշները, բայց դա չի բացառում նրա կերպարի մյուս 
հնարավոր ակունքները): Այսպես, Խորենացու մոտ Վահագնը ներկայացվում է որպես 
Տիգրան արքայի երրորդ որդի: Ինքը Տիգրանը, Աժդահակին սպանողը, հայ- 
իրանական առնչությունների համատեքստում համապատասխանում է իրանական 
Թրաետաոնային` Աժի Դահակային սպանողին: Ադ դեպքում, Վահագնը 
համապատսխանում է Թրաետառնայի երրորդ որդի Արյային, Իրանի էպոնիմին, որի 
անունը համադրելի է հայ. Արայի հետ (տես ստորն): Արժե նշել, որ Վահագնը, այլ 
տարբեր հիմնավորումներով, արդեն համադրվել է Արայի հետ՞՞: 

Նոր լեգենդներում «Հարդագողի հետքի» առաջացումը երբեմն կապվում է 
սուրբ Սարգսի հետ: Մի հարուստ գյուղացի գողացել է մի անճար պառավի այծերի ն 
ուլերի հարդը: Հրեշտակը ծակել է գողի քթոցի տակը, ն հարդը թափվել է: Պառավն 
անիծել է հարուստին, ն սուրբ Սարգիսը փոթորիկ է բարձրացրել ու կոտորել 
հարուստի անասունները: Դեպքը տեղի է ունեցել սուրբ Սարգսի պասին: Դրանից 
հետո սուրբ Սարգսի պասի փոթորիկը «Պառավի ցուրտ» է կոչվել, իսկ Օիր Կաթինը՝ 
«Հարդագողի ճանապարհ»՛: 

Մեկ այլ լեգենդի համաձայն, «Ժամանակով ուրիշ արարածոց աստված յուր 
մշակները ղրկեր մեր աստուծո կալեն հարդերը գողցեր, ու մեր աստուծո 
հրեշտակները նետ ու աղեղով զարկեր սպաններ են գողերը, հարդը թափեր երկնից 
երեսն ու մնացեր»: 

Ակնհայտ է այս լեգենդների կապը հին առասպելների հետ: Պայապիս Քաղյայի 
անունը մեկնաբանվում է քայ «արու այծ» բառի առնչությամբ25 («պառավի ցուրտը» 
կոչվել է նան «պառավի ուլեր»), որը համահունչ է նան Վահագնի «պրշապաքաղ» 
կոչման հետ՛՞, իսկ օտար աստծու «մշակները» համադրելի են Արամի կուսակալ 
Մշակի անվան հետ: 


Ճ Անանիա Շիրակացի. Տիեզերագիտություն ն տոմար. Երնան 1940, 30: 

7 Ա.Պետրոսյան. Արամի առասպելը..., 16-18, 33-34: 

». Ա.Մատիկյան. նշ. աշխ. 237-238. Ն.Ադոնց. նշ. աշխ. 259-266. Ճ./Ղ6սսքՀՅԻտի. ՒՕ 
սԻոոՂ6քոքճՈՅԱտ ԼԱԽԻՁ 8828ՐՒ8. ԽԱՅ Մ/ԻՅքՕոիք «ՕԻՓճքճուստ ոօ ՅքոտոՇ«օմ ՇքտղիԾ86ԿՕ8ՕԱ 
հԱԱՈ6քՁՈՂՀՄք6. 163ԱՇԵլ /Օժ/ՅՁոօտ. ԷքճԲՁԻ 1985, 68-69. 

27 Ա.Ղանալանյան. նշ. աշխ. 8: 

՛շ Գ.Սրվանձտյան. նշ. աշխ. 76: 

51 Ֆ/ռճոզուէ. 16 ԵՇԼՇՇՅս Վ6Տ Ճոոծուծոտ. /267աՇ 465 61սմ65 զԻուճու6ոոճ5 8, է. 2, 222. 

շ" Վիշապաքաղ ն թաղ բառերի հնարավոր կապի վերաբերյալ տես հատկապես Օ. Ճոշտիլռո. 
Ճոտօուճռ ձոմ 1ոմօ-Էնւօքծճո ԸՇօտաօջօուծ ԽԼ/հտ ձոմ Լիճ Ծօմօլօքոծու. Ֆւօօօօմտոջ օք էհօ ԷՕսոհ 
1ուծւոճնօոճլ ԸՇօութւթոօօ օո Ճոատջուճո Լաոջատաօտ. նու, ՀՇա ՝ՊՕօՕա, 1992, 6-8, հարցի 
գրականությամբ: 


Ծիր Կաթինը աշխարհի բազմաթիվ ժողովուրդների ավանդություններում 
ներկայացվում է որպես «անդրաշխարհի, հոգիների ճանապարհ»: Հին հնդիկներն այն 
կոչել են «Արյամանի արահետ», որը տանում է «հայրերի»` ոգիների աշխարհը, ուր 
գնում են մարդիկ մահվանից հետո (էպոսում Արյամանը հանդես է գալիս որպես նշված 
«հայրերի» առաջնորդ)՞5: 

Սկանդինավյան ավանդույթում այն, ի թիվս այլոց, ընկալվել է որպես 
Վալհալլա` մարտում ընկած քաջերի հոգիները երանելի անդրաշխարհ տանող 
արահետ, Օդին-Վոտանի ճանապարհշճ (վերջինս հին գերմանների գլխավոր 
աստվածն էր, Վալհալլայի տիրակալը): Գերմանական մի լեգենդում, ավանդված 
տասներորդ դարի պատմիչ Վիդուկինդի կողմից («Սաքսերի գործերը» |, 9-73), 
Իրմինֆրիդ արքայի փորձառու խորհրդական Իրինգը, թագուհուն հնազանդ, 
կաշառվում է թշնամու կողմից ու դավաճանաբար սպանում Իրմինֆրիդին, իսկ հետո 
էլ թշնամիների արքային: Հեղինակը զարմանքով նշում է, որ չնայած դրան «Իրինգն 
այնպիսի փառք ուներ, որ նրա անունով մինչն մեր օրերն անվանում են այսպես 
կոչված Ծիր Կաթինը երկնքում»: 

Իրինգ ն Իրմինֆրեդ անունները հիշեցնում են հայոց Արա ն Արամանյակ ձները: 
Ընդ որում, Իրմին դիցանունը (որից նեն Իրմինֆրիդ անձնանունը) 3ամենայն 
հավանականությամբ, Արյամանի գերմանական ազգակիցն է ն ներկայացնում է 
Վոտանի մի մականունը՞՛, հմմտ. ն Ծիր Կաթինի իրար ծածկող «Իրինգի ճանապարհ» 
ն «Վոտանի ճանապարհ» անվանումները: Արյամանն էլ իր հերթին, կապվում է 
Արամանյակի ն Արայի հետ (տես ստորն): 

Ընդհանրապես, հնդեվրոպական անդրաշխարհը, նրա աստվածն ու 
բնակիչները, ապա ն խորհրդանիշ օձ-վիշապը կոչվել են շ-/6»6- արմատով՝ հմմտ. 
հիշյալ սկանդինավ. Վալհալլա, հուն. Ելիսյան դաշտեր («երանելի անդրաշխարհ»), 
սլավ. Վելես/Վոլոս, բալթ. Վելս դիցանունները ն այլն: Հատկանշական է, որ հայ. 
գեղեցիկ ն գող բառերը նս ծագում են համանուն արմատներից (ընդ որում, Ռ. 
Յակոբսոնը հնդեվրոպական անդրաշխարհի ն նրա տիրակալի հետ առնչվող հիշյալ 
անունները հանգեցնում է հենց այն ոօ «տեսնել» արմատին, որից ծագում է հայ. 
գեղեցիկ «տեսքոտ» բառը): Պետք է կարծել, որ «Անդրաշխարհի ճանապարհ» 
բանաձնը հնագույն հայոց մեջ հանգելով "ցեղ/օող հետ տարբերակի, բաղարկվել է 
Ծիր Կաթինի լայնորեն տարածված մեկ այլ` «Հարդի/ծղոտի ճանապարհ» բանաձնի 
հետ ն առաջացրել «Յարդգողի հետը»: 

Այսպիսով, Արայի հնդեվրոպական զուգահեռներին նս բնորոշ է կապը 
«Հարդագողի ճանապարհի» հետ: Ավելին, Արայ Գեղեցիկի հաջորդ Վահագնի հետ 
նույնացված Յարդգողը ինչ-ինչ ասոցիացիաներով ակնարկում է Արա Գեղեցիկի 
անունը (ընդ որում, նույնիսկ անկախ այս վերականգնվող կապերից, /առդգողը կարող 
է դիտվել որպես Արա Գեղեցիկի անագրամ): 


5 թ. ՃԱՇո. Տաու Պոտ. Ղիօլք ԼօՇ ճոմ ԽԼճուոջ. ՎՇա ՄՕՐ, 1963, 477. տես ն 2Շ7ՄաԱՕԽ6ՅԱ/Ե. 
86ք»«ՕՑԻԵ/Թ 60-ս ՍԷլղՕ68քՕո6մւլ6Ց. Ի/0ՇԵՑՁ 1986, 75, 107, աղբյուրների հղմամբ: 

6 թ. Ճյթո. օք. օ1Լ 476, 478: 

77 քօ ՄՈՏ. ԼՑ ՄՅյ6սք (65191056 մս ոօէ ջ6ւոճուզսօ 1ոուո. Ըտհլօ5 մս Տսձ 314, 26-27. Օ. Զսուճ711. ՛Լհօ 
քօտնո, օք Ճ Խոջ. Շոօշճջօ, Լօոմօո, 13, 133-134, ո. 45. տես նան Ա.Պետրոսյան, Արամի 
առասպելը..., 32-33: 

26 Տես օրինակ, 1.ՔսհմօԼ Ճոճթօմ Լոմօօառօքօճծ. 1Լոոտեւսօք 1981, 210-215. ԼԼՁառճքճոսսո3տ, 
Ց./ՑՁԻՕՑ. ՄՒտՕ68քօոԹԱՇասԱ ՋՅԵԽ ս ՍԷտօտ8քՕոթմւլե. 7ԼԾսռսսօս 1984, 824. 8.71օոօքօտ. 
ՅՁԽՑՈՂՒԱ ոօ ՈՕ«Օքօաոօմ օ6քտոՒօՇոս. Ք8/70-Շ/Ո2828ՇԱ6 ԱՇՇՈՅՈՑՑՅՁՈՍՑ 1985. Ս/ՕՇԵՑՃ 1987, 
17-19. "այս անվան դրսնորումները հայ իրականության մեջ` /Ճ.Ո6ոոքօօտի. Օոոքտյւծոստ 
ՕԷտՕծ8քՕՈ6ԱՇԿՕԼՕ հԽԿօքիտՋ :4ժ- Ց ՀՁքխոՇոօս ԽպսՓօոօսս. քմոռաբեր հասարակական 
գիտությունների 1987, : 

թ թյու օԵտօո. Տօ Օօմ Մօ165 ճոմ ԷՍՏ 1ոմօ-Քսւօքօոո Ըօջոճւօջ. Տամմ հոջատնծ1 1ո օոօօ ձւ Մ1Աօոօ 
թլտճու, Թոօտ618 1969, 588: 


Ժողովրդական հավատալիքներում ն էպոսում սուրբ Սարգիսը հանդես է գալիս 
որպես քամու, փոթորկի մի աստվածության քրիստոնեացած տարբերակը՝": Մյուս 
կողմից, որպես «Հարդագողի ճանապարհի» առաջացման լեգենդի հերոս, նա այդ 
ճանապարհի հեթանոսական էպոնիմի հետնորդն է: Թեն «հողմի ոգի», բայց նա նան 
ճանապարհորդների փրկիչն է փոթորիկների ժամանակ, ն կարող է ընկալվել որպես 
ճանապարհորդների հովանավոր (այս առնչությամբ թերնս կարելի է հիշել առահետ 
«լայն կամ նեղ ճանապարհ» բառը, Յարդգողի հետ-ի համադրությամբ): 


ԱՄՈՒՍՆՈՒԹՅԱՆ ՀՈՎԱՆԱՎՈՐԸ 


Ժողովրդական հավատալիքներում սուրբ Սարգիսը հանդես է գալիս որպես 
ամուսնության հովանավոր, ընդ որում, նրա տոնը համընկնում 
արեմտաքրիստոնեական Վալենտինի սիրո հովանավորի տոնի հետ: Հնագույն 
հեթանոսական դարաշրջանում ամուսնության հովանավոր աստվածը պետք է 
ապահովե ամուսնական «ճիշտ» զույգերի ընտրությունը ն ինցեստային 
(արյունապիղծ կապի մերժումը արխայիկ հասարակությունների հիմնական 
արգելքը: 

«Սպիտակ հերոսի» հիմնական բնութագրերից մեկն է «մշակութային» վարքը ն 
ամուսնական ու սեռական «արդարության» հատկանիշը սեռական մաքրությունը: 
Սրանով նա տարբերվում է «սն հերոսից», որին ընդհակառակը, բնորոշ են վայրի 
վարքը ն անօրեն ու ինցեստային կապերը: Այսպես, «ճերմակաձի» Մուշեղը 
վեհանձնաբար ազատում է Շապուհի կանանոցը, մինչդեռ, Արտաշես արքան անօրեն 
արարք է կատարում՝ առնանգում է ալանաց արքայադստերը սն ձի հեծած (Խորենացի 
Բ, ծ): Նմանապես, Արա Գեղեցիկը մերժելով Շամիրամի առաջարկը` լքել կնոջն ու 
ամուսնանալ նրա հետ, վարվում է որպես «սպիտակ հերոս»: Ընդ որում, ըստ 
ուսումնասիրողների Շամիրամն այստեղ մայր աստվածուհու, այսինքն Արայի մոր 
պատմականացած տարբերակն է: 

Ահա մի լեգենդ, որտեղ սուրբ Սարգիսը հանդես է գալիս ինցեստն արգելողի 
դերում: Մի կին մեռնելուց առաջ խնդրում է ամուսնուց, որ նա նորից ամուսնանա մի 
այնպիսի կնոջ հետ, որի դաստակին կհարմարվի իր ապարանջանը: Այն հարմարվում 
է միայն նրանց դստեր ձեռքին, ն հայրն ուզում է բռնի ամուսնանալ դստեր հետ: 
Վերջինս օգնության է կանչում Սուրբ Աարգսին, որը գալիս ու ազատում է աղջկան՞-: 

Հին հնդեվրոպական աշխարհում ինցեստի մերժումն արտահայտվում էր "դօ ճ7- 
(1)օ- բանաձնով, "ճ7(8)- «համապատասխան, հարմար» արմատից, հմմտ. հնդ. «ոլո (Հ 
հայ. անարդար) ն խեթ. ՆՍ առ Հ- ոռառո առ կիրառված անօրեն, ինցեստային 
ամուսնության վերաբերյալ (Ռրգվեդա Հ. 10. 4: Ե8օ Կ 3 1134, 2 2. 19)355 Ավելին, 
հնդիրանական ն իռլանդական առասպելաբանության մեջ այդ արմատով էր կոչվում 
ամուսնության հովանավոր աստվածությունը` հնդ. Արյաման, իրան. Աիրյաման, իռլ. 
էրեմոն (հ.-ե. «ռոյօուօո-):: Վայոց առասպելաբանության համակարգում այս անունը 
համադրելի է Հայկի որդի Արամանյակի Արայի կերպարի նախնական տարբերակի 
անվան հետ (տես ստորն): 


5. Մ.Աբեղյան Ա, 432-435. է, 78-82: Հետաքրքիր է որ դեռնս անտիպ մի հոդվածում Տ. 
Դելալյանը փորձել է հիմնավորել, որ «սպիտակափառ» Բարշամին աստվածը հին հայոց 
դիցարանում պետք է որ նման ֆունկցիաներ ունենար: 

4 Ա.Ղանալանյան, նշ. աշխ. 365 (այս թեման առկա է նան հեքիաթներում): 

7 8./8Ձ8Ե0Ց. Օ ԽսօոօՕջոսսօօես:չ ՕՇԻիՕտ8»« ՈՅՈԵԼաՇեն:չ Պահ. ԽՁոոօ-ՇՈՁՅՔԻՇԵՀԱՑ 
ԱՇՇոՑՈՕՑՅՁԻԱՏ 1984. Խ/ՇՇԵՑՁ 1986, 10-11: 

15 1.ՔսհսօԼ ԽԻ/փօ1091681 ՔՇՈՇՇԱեօոտ օք 1ոմօ-Քաօքօճո Խ16ժ161ոօ. 1ոժօ-Քաօքօճո ոմ 1ոմօ-Քաօքօճոջ. 
ուոժծլքհւճ 1970, 378. 11. Ճոճօօո... 323-324. 


Արայի անունն ակնհայտորեն համեմատելի է խեթ. համանուն ճոռա դիցանվան 
հետ, որը հնդկական Արյամանի մի ազգակիցն է: Խեթ. ճ՛ո- (երկար, կամ շեշտված ա- 
ով) նշանակում է «ճիշտ, հարմար, շիտակ», սկզբնապես «համապատասխան 
ներխմբային կարգին, հասարակայնորեն ընդունելի, սոցիալական կարգին 
համաձայն», ն «ընկեր, տեր»: Հատկապես բնութագրական է հիշյալ ոճն ճոռ «ոչ 
շիտակ, ոչ ճիշտ, անօրինական» ժխտական բանաձնը, կիրառված «ոչ խեթական», 
բարբարոսական կենսակերպի վերաբերյալ՝՞, օրինակ, երբ խեթական արքան իր 
քրոջն ամուսնացնելով Հայասայի արքայի հետ, նախազգուշացնում է փեսային 
սեռական կապ չունենալ իր կնոջ քույրերի հետ` «Խաթուսասում դա անօրինական է» 
(«80 Լ 42, 7, 7). /Ճո(5), Ճո ձներով ավանդված դիցանունը, որը հանդես է գալիս 
խմբավորված խուռիական էՒնուռլսջ «Առատություն» ն Ճառ «Բարեկեցություն» 
անուններով աստվածների շարքում, նույնպես պիտի որ ներկայացներ խեթական 
«օրինավոր» կենսաձնի մի աստվածացված մարմնավորումը»: Ի միջի այլոց, 
խեթական նշված ձներն են, որ հիմք են տալիս «ա-(Թ)օի համար 
համահնդեվրոպական ցեղանվանական կիրառություն ենթադրել: 

Հատուկ պետք է նշվի, որ հայ. Արա(յ) ձենը չի կարող փոխառված լինել 
խեթական համանուն դիցանունից, քանի որ հայերենում վերջին վանկն ընկել է 
անատոլիական լեզուների անհետացումից շատ ու շատ դարեր հետո (այդ երնույթն 
առկա է նույնիսկ միջին իրանական փոխառություններում): Այսինքն հայ. Արա 
դիցանունը հնում այլ հնչողություն պիտի ունենար ն խեթ. Արայի մի զուգահեռ ճնն է, ն 
ոչ ժառանգը: 

Խեթական մի հնագույն առասպելի համաձայն, թագուհին ջուրն է նետում իր 
երեսուն երկվորյակ որդիներին, որոնք ի վերջո վերադառնում են: (Թագուհին նրանց 
ուզում է ամուսնացնել իր երեսուն երկվորյակ դուստրերի հետ: Միայն կրտսեր 
եղբայրն է մյուսներին կոչ անում ընդիմանալ այդ ամուսնությանը: «Մի արեք այդ 
սրբապղծությունը...Դա անարդար է» ( Ս ճոռ Հ ոճոռ ճ՛ռ) ասում է նա (686 Ճ2Ա, 2, 
19)": 

Հունական մի առասպելում Եգիպտոսի հիսուն որդիներն ամուսնանում են նրա 
եղբայր Դանաոսի հիսուն դուստրերի հետ: Դանաոսը, որը դեմ էր այդ ամուսնությանը, 
պատվիրում է իր դուստրերին առաջին իսկ գիշերը սպանել իրենց ամուսիններին: 
Միայն մեկն է խնայում իր ամուսնուն, որն ըստ երնույթին կույս էր թողել իրեն 
(Ապոլոդորոս | 1, 4-5): Այս առասպելի նախնական տարբերակը պետք է որ 
խորհրդանշեր եղբայրների ն քույրերի ինցեստային ամուսնության 
անթույլատրելիությունը, որը վերածվել է զարմիկների դժբախտ ամուսնությանը: 

Ակնհայտ է այս առասպելների համապատասխանությունը հետնյալ հայկական 
լեգենդին: Ուռումի (Բյուզանդիայի արքային պատերազմում օգնում են հայ 
ռազմիկները սուրբ Սարգսի գլխավորությամբ: Արքան, վախենալով հայերի 
քաջությունից, պատվիրում է կենդանի մնացած քառասուն հայ քաջերին մի մի աղջիկ 


4 բ ԼՈւօօհծ. Էնչեւթ .Ւոօ- «ԱԵԼՏ." //օուումջ6 ճ Օ60-96 Թաղծշ. 861165 1960, 127-128. 

5 7Քսհսօ1. Ճոճլօօքո... 323-324. 14. Էնա» Քւոօ1091681 016նօոու». Մ. Լ 8օռնո, ՎԵՆ օէ 1984, 116- 
121. ԼՐՁԽՃքծոսսոՅտ, 8./Մ8ՅԻ08. ե. ՇՕԿ. 810. Գ. Ղափանցյանը, հայոց Արային կապելով 
խեթական նույնական անունով Արայի հետ, հետնելով իր ժամանակի գիտությանը, վերջինիս 
համարում էր բուսական մի աստվածություն, ն այն էլ ոչ հնդեվրոպական` «ասիանիկ» 
ծագմամբ, տես Գ.Ղափանցյան. նշ. աշխ. 78-79: 

6 ԷԼԷԼԹԲՈ6.. էնչ» ԽՐղհտ. Ճմռուռ 1990: 62-63. 

ՀԻ Այս հունական առասպելի ն հայոց ազգածին ավանդության վերաբերյալ, այլ 
հնդեվրոպական առասպելների համադրությամբ, տես Ա.Պետրոսյան. Արամի առասպելը... 
102-109: 


տալ, ու գիշերը հարբեցնելով սպանել նրանց: Սուրբ Սարգսին բաժին հասած աղջիկը 
չի կատարում պատվերը ն նրա հետ փախչում է3: 

էպոսի՝ Բաղդասարի առնչությամբ արդեն հիշված մի տարբերակում քառասուն 
եղբայրների ամուսնության թեման ներկայացված է այսպես` Փոքր Մհերը սպանելով 
դնին ազատում է քառասուն գերի արքայադուստրերի, որոնց, Բաղդադում, 
Բաղդասարի գերեզմանի վրա իր կառուցած Սուրբ Սարգիս եկեղեցում ամուսնացնում 
է իր քառասուն եղբայրացուներիի հետ: (Թագավորն առաջարկում է Մհերին 
ամուսնանալ իր դստեր հետ, բայց նա հիշում է որ կին ունի ն մերժում5: Նկատենք, որ 
Փոքր ՆՄհերը ռորպես Սասունի շարքի վերջին, վերածնվող հերոս, 
համապատասխանում է ազգածին ավանդության Արա Գեղեցիկին՞»: 


ՀՆԴԵՎՐՈՊԱԿԱՆ ԱՇԽԱՐՀԻ էՊՈՆԻՄԸ 


Իրանական առասպելաբանության մեջ «երրորդ հերոս» /Թրաետաոնան 
(հնդեվրոպական «երեք» արմատից) հաղթում է եռագլուխ օձ Աժի Դահակային ու 
դառնում արքա: Նրան հաջորդում է նրա երրորդ որդի Արյան, որը սպանվում է իր 
ավագ եղբայրներ Սայրիմայի ն Տուրայի կողմից (Բունդառիխշն 31, 4-12. Դենկարտ ՄՈ, 
1, 28): «Շահնամեում» այս երեք եղբայրները, արդեն Սելմ, Թուր ն Իրեջ անուններով, 
հանդես են գալիս որպես աշխարհի կողմերի էպոնիմներ` Սելմը խորհրդանշում է 
արնմուտքը, (Թուրը արնելքը (Թուրանը նե Չինաստանը), իսկ Իրեջը կենտրոնը 
(Իրանը): Այսպիսով, Իրանը սկիզբ է առնում զոհվող հերոս Արյա-Իրեջից (միջին պրսկ. 
Աիրիկ): Արյա անունը համապատասխանում է հնդիրանական համանուն «70 » "670 
ցեղանվանը, որի հոգնակի սեռական /7ճոճու ձնից էլ առաջացել է Իրան անվանումը: 
Աստվածային մակարդակում հնդարիական ցեղերի էպոնիմն ու հովանավորն էր հնդ. 
Արյաման, իրան. Աիրյաման աստվածը («15օուօո-), որի անունն «.ոչօ-ի մի ածանցյալն 
է: 


Ըստ Տակիտոսի (Ջեռմանա 2 Յ հաղորդած ավանդության, 
(արեմտա)գերմանական ցեղերը ծագում են նախահայր Մաննուսի («մարդ») երեք 
որդիներից: Օվկիանոսի մոտ բնակվողները կոչվել են ինգնոններ, մեջտեղի (/760/) 
ցեղերը հերմինիոններ, մնացածը` իստնոններ: Այս ցեղանունները կապված են 
աստվածների մականունների հետ, ընդ որում, Իրմինը (որից պետք է ծագեր 
լատինական հերմինիոններ ձնը), ինչպես նշվեց, Օդին-Վոտանի մականունն է ն 
համադրվում է Արյամանի ն Աիրյամանի հետ՞՛ 

Հայկական ավանդության մեջ ամենաառաջին «երրորդ հերոսն» է Արամ 
նահապետը, որը հաղթելով իր երեք հակառակորդներին հիմնում է մի նոր՝ մեծ ու հզոր 
Հայաստան (հմմտ. ն ճռամ «ամսվա երրորդ օր»): Արամի որդին, ճակատամարտում 
զոհվողղ Արա Գեղեցիկը, որի անունով է կոչվում «Արայի դաշտ»-Այրարատը, 
ակնհայտորեն համապատասխանում է Արյա-Աիրիկ-Իրեջին: Հատկանշական է նան, 
որ Արա Գեղեցիկի մասին հեքիաթներում նա ներկայացվում է որպես Արամ արքայի 
երրորդ որդի: «Արայի դաշտ» Այրարատ նահանգը, ապա ն նրա ոստան Արարատյան 
դաշտը Արաքսի հովտում Հայաստանի պատմական կենտրոններն են (ընդհանրապես, 
«սպիտակ» հատկանիշը բնութագրական է կենտրոնի ն այն խորհրդանշող կերպարի 
համար, մինչդեռ «սնը» բնորոշ է ծայրամասին)"՛: 

Այս երկրամասի առաջին էպոնիմն իրականում հայոց նախահայր Հայկի որդի 
Արամանյակն է, որն առաջինն է գալիս Այրարատ, հիմնավորվում նրա պատմական 


35 Ա.Ղանալանյան. նշ. աշխ. 365-366: 

35 Սասնա ծռեր. հ. Ա. Երնան 1936, 237-240: 

լի Պետրոսյան. Հայկական էպոսի ակունքները, 29-40: 
1 թօ ՄՈՏ. Օք. օւ. 26-27: 

2 Ա.Պետրոսյան. Արամի առասպելը... 52: 


կենտրոնում Արագածոտնում ն Արագած լեռն էլ կոչում իր անունով (Խորենացի Ա, 
ժբ): Ընդ որում, Սեբեոսի Անանունը հիմք է տալիս կարծելու, որ հայոց արմեն 
ցեղանվան էպոնիմը հենց Արամանյակն է, ն ոչ Արամը: Արամանյակը Հայկի երեք 
որդիներից մեկն էր, իսկ մյուս երկուսը Խոռն ու Մանավազը Վանա լճի շրջանի 
էպոնիմներն են: 

Մ. Աբեղյանը, քննարկելով հայոց երկրորդ էպոնիմ Արամ նահապետի 
կերպարը, անվանում է նրան առաջին էպոնիմ «Հայկի մի երկրորդ տիպարը»՞:: 
Միննույն տրամաբանությամբ կարող ենք ասել, որ Արա Գեղեցիկն էլ «Արամանյակի 
երկրորդ տիպարն է»: Այսպիսով, Հայկ-Արամանյակ զույգը «երկրորդ տիպարներով» 
կրկնվում է վեցերորդ սերնդում: Նկատենք, որ Արագածի Արամանյակի անվամբ 
կոչվելը նույնպես ակնարկում է Արա-Արամանյակ ստուգաբանական կապը: 
Այսպիսով, Վայկ-Արամանյակ ն Արամ-Արա էպոնիմային ծննդաբանությունը լավագույն 
զուգահեռներ ունի իրանական ն գերմանական ավանդույթներում: 

Հայոց ազգածին ավանդության վերջին դրվագների մի բնորոշ զուգահեռ է 
հայտնաբերվում Իռլանդիայի առասպելաբանական պատմության մեջ: Այստեղ հին 
աստվածները հանդես են գալիս որպես իռլանդացիներից առաջ երկիրը բնակեցրած 
«Դանու աստվածուհու ցեղեր» (Դանուն էլ ամապատասխանում է հուն. Դանաոսին): 
Սրանց առաջին արքան կռվում զրկվում է ձեռքից ն այլնս չէր կարող թագավորել 
(նրան հետագայում մի արծաթե ձեռք են հարմարեցնում, ն նա կոչվում է 
«Արծաթաձեռք» /(ջողատ, հմմտ. 2047ջ-): Հատկապես կանանց պահանջով նոր 
առաջնորդ է ընտրվում գեղեցկատես Բրեսը: Սա ձախողվում է, անցնում թշնամու 
կողմը, հետո գերվում: Նրա կյանքը խնայվում է երկրագործական խորհուրդներ տալու 
պայմանով (տված խորհուրդն է վարել երեքշաբթի, ցանել երեքշաբթի, հնձել 
երեքշաբթի), ն նա ի վերջո վերածվում է երկրագործության աստվածության: Դանու 
աստվածուհու ցեղերից հետո երկրին տիրում են բուն իռլանդացիների նախնիները, 
էրեմոնի գլխավորությամբ ն երկիրը կոչում էրիու դիցուհու անունով: 

Բոռես նշանակում է «Գեղեցիկ», իսկ նրա մոր անունը նույնական է Իռլանդիայի 
ն նրա էպոնիմ աստվածուհու անուններին Քռաքիոօ, սեռ. Քռո, որոնք 
համապատասխանեցվում են հնդեվրոպական :աօ-ին: Այսպիսով, էրիուն ն Բրեսը, 
առաջինն անվան հնչողությամբ, երկրորդն իմաստաբանորեն, համադրելի են Արա 
Գեղեցիկի անվան բաղադրիչներին, (նկատեն, որ Արան, որպես ն Բրեսը, 
երկրագործական մի աստվածություն է պատկերացվում): էրեմոն անունն էլ, ինչպես 
ասվեց, "ռո)օ-ի մի ածանցյալն է:՞՞ 

Հայաստանի կենտրոնի էպոնիմների Արայ) ն Արամանեակ անունները 
հիշեցնում են հնդեվրոպական էպոնիմային :27-(5)օ-, "ճոյօուօո- ձները: Արա անունը 
կարող էր ծագել 772-)6-, "78-16-, "75-ո)օ-, նախաձներից: Առաջինը կարող է դիտվել 
որպես "ճօ-ի մի տարբերակը, իսկ մյուսների համար հմմտ. հնդ. Քա, ավեստ. /Ճ88 
դիցանունները ("/16-, հմմտ. հայ. արդ «ձն, կարգավորություն»). հնարավոր է ն այդ 
հիմքերի բաղարկությունը: Արայի հետ կապվող Այրարատ ձեն այսպիսով 
ներկայանում է որպես «ճաչ6-ի կանոնավոր հայ. արտացոլումը, արմատի կրկնությամբ 
ն «ատ ածանցով՞5: Արամանեակը (տարբերակներ՝ Արամենակ, Արմենակ) ձնավորվել է 


 Մ.Աբեղյան Ա, 55: 
5 Իռլանդական այս առասպելների վերաբերյալ տես օրինակ /Ճ.Բ66Տ, 8.Բ6օտ. ԸճլեՇ ԷԹոաջ6. 
Լօոմօո 1961, 32-38, 96, 215, որոնց քննարկումը հայկական, հունական ն հնդկական 
զուգահեռների առնչությամբ՝ Ա.Պետրոսյան. Արամի առասպելը... 102-109: 

Հմմտ. օրինակ Խոռխոռունիք ցեղա-տեղանունը, կապված, հավանաբար խուռիների 
ցեղանվան հետ, ապա ն արմատ, խորխորատ ն այլն: 


9 


թերնս հնդեվրոպական "աժտօո- ն :72ռօ- (Հ Արամ) անունների բաղարկության 
հետնանքով՞": 
Ուրարտական սեպագիր տեքստերում Արագածից հյուսիս ընկած երկրամասը 
կոչվել է «Սո Բոռ-հւ «էրիա-ական երկիր/ցեղ» (ո-ն ուրարտ. բնորոշ ածանց է). իսկ 
Արագածոտն գավառը ն մերձակա տարածքները` 42/50 Հ Մ/Յ7/6ո (գրականության մեջ 
հաճախ սխալ կերպով տառադարձվում է որպես Ազա): Քոո-ն համադրելի է «ճյօ-ից 
ծագած ցեղա-տեղանունների հետ (ուրարտ. «/-ն երբեմն արտացոլում է տեղական օ«- 
ն), իսկ ՊԽ/ոշ/օո-ն կարող էր արտացոլել, օրինակ, տեղական Վազա, Վածա ձները: 
Վերջինս հայերենի օրինաչափությունների համաձայն պետք է դառնար ՞"Օաժծ (հմմտ. 
ուրարտ. ՊՄօնէս-ուհւ հայ. Գեղաքունի անցումը), այսինքն Արագածը կարծես 
միավորում է այդ երկու անունները՞՛: 

Մյուս կողմից, հնդեվրոպական :2ա(»)օ-ն որպես ցեղի սոցիալական 
կառուցվածքի տերմին, շեշտում է «խմբին պատկանող» անդամի «ազատ» 


6 Ձայ. այռ բառը նս հեշտ է կապել հնդեվրոպական :67»6- «ընկեր, տեր» տերմինի հետ, իսկ 
սեռ. աշն ձնը կարելի է բացատրել այլ հիմքերի հետ բաղարկությամբ, հմմտ. Գ.Ջահուկյան. 
Հայոց լեզվի սպատմություն նախագրային ժամանակաշրջան. Երնան 1987, 182: 
Հատկանշական են ն այր այ, այր առ այր, այր զարամը, այր ըստ առնէ «իրար» 
արտահայտությունները, նույնական խեթ. ճոչ ճ՛ռո-ին, որն «67(»)օ-ի կարնոր բնութագրիչներից 
է, տես օրինակ 7.ԵսհծԼ. Ճոճյշօլո... 323. 14. Էնա» ՔԱոոօ1091641 ԹւՇԱօոճո, 117: 

77 Գմմտ. Ա.Պետրոսյան. Լեզվաբանական ն առասպելաբանական տվյալները էրիախի-Շիրակի 
էթնիկական խմբի մասին. Շրրակի պատմամշակութային ժառանգությունը Ղ՛. թեզիսներ. 
Գյումրի 1994, 24: Այս համատեքստում հատկանշական են թերնս հայ. առիգած «գոգնոց», 
զգենուլ «հագնել» բառերը: Հնագույն ՞"ռաժծ- Հ առօ- արմատը կարող է լինել կանոնավոր 
հայկական արտացոլումը հնդեվրոպական Պշշջ'-, Պա - տիպի ինչ-որ նախաձնի, հմմտ. 
հատկապես սռջ՛- «ճեղքել, խփել», «ծածկոց, պատյան», օրինակ` լատ. ճջուռ, որի հետ 
վերջերս համեմատվում է հնդիրանական առասպելական հերոսների զենքի անվանումը (հնդ. 
54)6-, ավեստ. 7ոշռ-, պրսկ. » հայ. գուրզ, Սասունի հերոսների հիմնական զենքերից մեկը), 
տես մ.Խ1616-7, ք.Ճժճոտ. Քոշօլօքօմճ օէ Լոզօ-Քաօքօոո Շախ. Լօոմօո, Շհւօճջօ 1997, 538: 
Արագածի նմանատիպ մեկնաբանությունն է առաջարկել ն է. Աղայանը՝ (ռա գած «հյուսված, 
շարք, պար», այսինքն «Արայի պար լեռնաշղթա» (Ակնարկներ հայոց տոմարների 
պատմության. Երնան 1986, 78-79, ըստ Յ. Պոկոռնու բառարանի "29 '- «հյուսել» արմատի): 
Հաշվի առնելով Արայի ն Մհեր-Միհր-Միթրայի որոշակի համապատասխանությունը, արժե նշել, 
որ իրանական տվյալների հիման վրա վերականգնվող 7ՈՌ ո Է աշա առասպելաստեղծ 
բանաձնին (Ը.ԽՄճմմոտ. ԷԹ օօ ՃԱ /Ճ Ծոջօո. Շա Մօու 1995, 438) հայերենում կարող էր 
համապատասխանել Կրա Ւ գաժ-ը: Այդ տեսակետից հատկանշական է հայկական Մեհոգած 
«Միհր աստծու գած» լեռնանունը (տես Գ.Ղափանցյան. նշ. աշխ. 98. հընթացս նկատենք, որ 
գաժ-ի այդտեղ առաջարկվող «գահ» մեկնաբանությունն անընդունելի է հնչյունաբանորեն): 
Հետաքրքիր է, որ Արամանյակի ոստանի շրջանի Քոջ-ն ն ԽՄ27/64-ն հիշեցնում են «Ավեստայում» 
իրանական ցեղերի առասպելական նախահայրենիքի 4ոճոծու ճծյօ անունը (Վիդեդատ |, 3. 


կոչվում է նան Արյանա վեջա, միջին պրսկ. էրանվեժ), բայց դժվար է ուղղակի կապ 
պատկերացնել Պ7/ոօ2-ի ն Պո6յ6-ի միջն: Ինչնէ, Զրադաշտը, որն ինչպես ասվեց, նույնացվել է 
Արայի կրկնակ էրի հետ, ըստ «Ավեստայի», զոհ է մատուցում Դրվասպա դիցուհուն Արյանա 
վեջայում (Յաշտ 9, 25), ն ուրեմն պետք է որ այնտեղ էլ ապրեր: Այսպիսով, էր-Զրադաշտը 
նույնպես կարող է տեղայնացվել «Արայի դաշտում»: Այս առթիվ նկատենք, որ որոշ տվյալներ 
հիմք են տալիս կարծելու, որ Արաքսի հովիտն է եղել Զրադաշտի ն զրադաշտականության 
հայրենիքը («մեդական տեսություն». այս տեսակետը տարածված էր 19-րդ դարի վերջին ն 20- 
դ դարի սկզբին): Ներկայումս կարծում են, որ այդ պատկերացումների հիմքերը ձնավորվել են 
Ալեքսանդրը Մակեդոնացուց հետո, երբ զրադաշտականության կենտրոնը տեղափոխվել է 
Ատրպատական որը ն նույնացվել է Արյանա վեջայի հետ, տես 1/.ՔՅե. 30քօՁՇողքսԱՇաՅՋ 
ԽսՓՕՊՕՐԱՔ: ԽԱել /քտՑի6Բօ ս քՁՅԵԽՇՇքաուտծօՕ080-0 քի. ՇտՒԷտ Ոոծքծյքո, Խ/օՇԵՑՁ 
1998, 26-27, 53-54, 113, 4517: Ի միջի այլոց, Արարատյան դաշտի հնագույն հնդեվրոպական 
անվանաբանությունն էլ իրանական կամ հնդիրանական չէ, տես օրինակ, /Ճ.Ո6ոքօծջի.. 
ՕոոքՅյ6Իս6... 66: 

կարգավիճակը, տարբերակելով նրան անազատներից, հմմտ. խեթ. ճռաճ- 
«պարտավորություններից ազատված», «ազատ», ճռառհհ- «ազատել», ճ7ճաճոու- 
«ազատ» (հակադրված անազատին), լիկ. ՔքճՆօ - հուն. ԷՆՏՆ06քօ «Ազատ քաղաք» (Հ 
լուվ. «.ոմճ-): Վերջին անվանումը համահունչ է խեթական օրենքներին, ըստ որոնց 
«ազատները» (ճոճաօչ) ապրում են որոշակի քաղաքներում": Արագածը կարող էր 
ծագել սրանց ազգակից մի ձնից (:-»- - -գ- անցումով ն -աժ ածանցով): 
Հատկանշական է, որ Արարատյան դաշտը հարավից եզերող Մասիսը, ապա ն դաշտի 
գետերից մեկը կոչվում են Ազատ (Հ իրան.): Այսպիսով, ի հայտ է գալիս Արայի ն նրա 
դաշտի անունների մեկնաբանութան նս մեկ եզր: Հետաքրքիր է, որ խեթ. 
/Ճ2ՄՁոոՅ/ՃՈ1Խնոոճ ն լիկ. Քքչ գ քաղաքների համադրությամբ Արարատյան դաշտի 
հնագույն Քոշես-ու (բ Քոօաօ- » Երնան) քաղաքն էլ, կառուցված որպես Հայկական 
լեռնաշխարհի ծայր արնմուտքից` Խաթի («խեթական»)-Ծուփանի (Ծոփք) երկրներից 
գաղթեցրած 6600 ռազմիկների բնակատեղի՞:, կարող է մեկնաբանել որպես «Ազատ 
քաղաք»: 

Ըստ «Հայսմավուրքի» ն Վարդան վարդապետի, Մեսրոպ Մաշտոցը սուրբ 
Սարգսի մարմինը բերել է Կարբի՝ Արագածոտն գավառ, Աշտարակի մոտ ու թաղել, ն 
նույն տեղում մի հռչակավոր վանք շինել: Ուրեմն կապադովկացի սուրբ Սարգիսը իր 
գերեզմանով ու պաշտամունքի կենտրոնով համապատասխանեցվել է Արամանյակին 
(ու Արային), որը նորից ցույց է տալիս սուրբ Սարգսի բարդ կերպարի մի կարնոր 
բաղադրիչի ժառանգորդությունը «առաջին Արա» Արամանյակից: 

Հնդկական Արյամանի, իրանական Աիրյամանի ն իռլանդական էրեմոնի 
զուգադրության հիման վրա վերականգնվող «4:5օուօո-ը ներկայանում է որպես 
հնդեվրոպական էպոնիմ, ապա ն ամուսնության, ճանապարհների ու բժշկական որոշ 
ծեսերի մի հովանավոր: Նա այսպիսով Միտրայի տիպի մի աստվածացված 
աբստրակցիա է «արիականություն» նշանակությամբ, կապված սոցիալ-կրոնական 
համաձայնության ն համայնական բարեկեցության ու առողջության հետ:": այկական 
իրականության մեջ այս գործառությունների դաշտը, բացի բուժականից, որը հստակ 
չի ընդգծվում, առնչվում է Արամանյակի, Արայի ու սուրբ Սարգսի հետ`" 

Այսպիսով, Արագած, Այրարատ, Արա ն Արամանյակ անունները կարելի է 
կապված համարել հնդիրանական 2ոռ- ցեղանվան, հնդիրանցիների նախնական 
տարածքների հնդ. /7ճճոլո, ավեստ. 4ոճւժո ճծ)ծ կոչումների, հին իրան. ճոո, 
պահլավ. Խոտ «Իրան», հին օսեթ. "«4մռու «Ալաններ» (Հ ՝առոռ), իռլ. Քոս 
«Իռլանդիա», գերմ.-լատ. /շուսաօոօչ ցեղա-տեղանունների, խեթ. /7ռ (Հ "67-օ-), իրան. 
Ճո ն իռլ. Խոս («ո)օ-), հնդ. «Ճճտռո, իրան. Ճարճուռո, իռլ. ՔԹոատօո, գերմ. Ռու 
Ը"4Իօուօո-) դիցանունների հետ: Ընդ որում, «Արայի դաշտը» Արայի պաշտամունքի 
կենտրոն կարող էր լինել դեռես նախաուրարտական ժամանակներից: 


Ց. բ.ԼՈւօօհծ. Էնա» 0ոոազ-... 124-125. 1.թսհսօԼ. էնա» Քոոոօ1691681 Ծ1օնօոճո», 119-121. 8./885օ6. 
76. ՇՕԿ. 13. մ.Խ16116:7, 0.Ճժճոտ. օք. ՕԼԼ 213. 

7 ՈԾՈԱԽԱԼՆՑԱՌԱ. /քճքոՇԲԱ6 ԽԿՈԱՒՕՈԱՇԻԵԹ ԻՅ,ոսՇս. //0ՇԵՑՁ 1960, 236-237 (76128 2). 

50 .Քսհսօ1. ԽԾՂհօ1091631 Ք68օ6նօոտ... 377-378. 14. /Ճոր)ծօնո... 325-326. 

57 Ձատկանշական է նան, որ Արյամանը երբեմն նույնացվել է կրակի ն արնի աստվածների հետ 
(ԽՄնսՓեւ ԻՅքօոօտ խսքճ. 1. 1, ի/Շօօ88 1980, 112), հմմտ. Արայի համապատասխանեցումը 
Վահագնին՝ կրակի ու արնի աստծուն, ապա ն սուրբ Սարգսի տոնի կրակի ծեսերը, տես 
Ա.Մատիկյան. նշ. աշխ. 165-166: Նույնատիպ պատկերացումների հետքեր կարելի է գտնել 
թերնս նան Մուշեղի վերաբերյալ, տես անդ, 237 ն Փավստոս Ե, դ: Հետաքրքիր է, որ Այրարատ 
անունը նս, գոնե անագրամային մակարդակով, հիշեցնում է այոեյ արմատը: 

Ա. Մատիկյանը նս Արայի անունը կապում է, ի վերջո, հնդիրանական «առռ-ի ն զուգահեռ 
ձների հետ (էջ 328-332): Ն. Ադոնցը խուսափում է հնդեվրոպական կապերի լայն 
օգտագործումից, իսկ Գ. Ղափանցյանն, իր մեթոդի համաձայն, չի ընդունում դրանք, թեն իր 
բերած խեթական Արա ն ռուսական Յարիլո անուններն իրականում հնդեվրոպական ծագում 
ունեն: Այստեղ պարզորոշ դրսնորվում են 20-րդ դարի առաջին կեսի հայագիտության 

ՀԻՆ ԱՐԵՎԵԼՅԱՆ ԿԱՊԵՐԸ 


Աքադական ռազմիկ աստված էրրան նույնացվել է ռազմի ու անդրաշխարհի 
Ներգալ աստծու հետ: Մի առասպելում վերջինս գնում է անդրաշխարհ որպես Ներգալ, 
բայց մնում է այնտեղ ն վերադառնում որպես էրրա՞:: Մինչն մոտ 2000 թ. մ.թ.ա. էրրան 
գրվել է առանց «աստված» գաղափարագրի, հավանաբար, որպես Օտար 
աստվածության անուն": Որպես անդրաշխարհ գնացող ու վերադարձող ռազմիկ, 
ապա ն իր անունով, էրրան բացահայտորեն համապատասխանում է պամփյուլիացի 
ռազմիկ էրին ն ուրեմն Արա Գեղեցիկին: Այսպիսով, աքադացիները կարող էին 
էրրային փոխառել Արայի հնագույն նախորդից":: 

Ուսումնասիրողները Շամիրամին ն Արա Գեղեցիկին դիտում են որպես մայր 
աստվածուհու ն նրա որդի/սիրեկան պատանի գեղեցիկ աստծու առասպելույթի 
պատմականացած կերպարներ՝ հմմտ. Իշտար-Գիլգամեշ, Ափրոդիտե-Ադոնիս, Կիբելե- 
Ատտիս ն այլն: Այդպիսի զույգերից մեկն է Ափրոդիտե-էրոս զույգը, որտեղ երկրորդ 
անդամը սիրո պատանի աստվածն է: Մայր աստվածուհու ն նրա որդի սիրո աստծու 
առասպելույթը տարածված էր Հունաստանից մինչն Հնդկաստան` հուն. Ափրոդիտեն 
մայրն էր էրոսի («Սեր»), հունա-փյունիկյան Աստարտեն՝ Պոթոսի ն էրոսի («Կիրք» ն 
«Սեր»), հնդ. Լակշմին՝ Կամայի («Կիրք, Սեր»)55: 

Մ.թ.ա. 2200 թվականով թվագրվող մի հին աքադական տեքստում, մայր 
աստվածուհի Իշտարը հիշվում է որպես սիրո աստծու մայր: «էա (էնկի) աստվածը 
սիրում է Իր'եմումին. Իր'եմումին` Իշտարի (Ինաննայի) որդուն, նստած նրա գրկում 
խունկի անուշահոտության մեջ»"՛: 1'օտսո անունը անունը մեկնաբանվում է որպես 
«սեր, սիրո աստված», ծագած աքադական 7«'Ժռստւ «սիրել» արմատից: Անկասկած է 
Իշտար-Իր'եմում զույգի ազգակցությունը Ափրոդիտե-էրոս ն մյուս զույգերին: 

Հայ ավանդույթում Շամիրամը ներկայացնում է հին մայր դիցուհու՝ 
հատկապես Աստղիկի (նան Անահիտի) վիպականացած կերպարը:": Այսինքն, կարելի 
է ասել, որ Արամ, Շամիրամ ն Արա եռյակը «երկրորդ տիպարներով» կրկնում է 
Հայկին, Աստղիկին ն Արամանյակին (հնարավոր է այս տեսակետի մանրամասն 
հիմնավորումը): Այս վերականգնվող եռյակը համադրելի է բերված աքադական 
տեքստի աստվածների հետ: էա, հին անունով ՒԷոչջւ, դիցանունը հուսալի 
ստուգաբանություն չունիտ:, բայց այն ակնհայտորեն համադրելի է հայոց Հայկի հետ: 
Իշտարը, ն անունով, ն գործառույթով, համապատասխանում է հայոց Աստղիկին 
(երկուսն էլ սիրո ու մայրության դիցուհիներ են, Վեներա մոլորակի 
անձնավորումները): Ընդ որում, Իշտարի անունն ինքը հավանաբար ծագում է 


արնեմտաեվրոպական, ռուսական ն սովետական դպրոցների քաղաքական 
նախասիրությունները: 

Ց: 8. ԽՓՓՁԱՅՇԵՑՑՁ, Մ./Ղ1ԵՋոՕԻՕՑ. 71 Օոչքօ0 Պօոօ ՇՕԺքՕոծէուօ6 Շոօոօ: տողօքոոքմ ԹՅուոօումո ս 
ՃՃՇՇոքու. Խ106684 1981, 79-91. 

54 սՓԵլ ԷՅքօոօ8 ախսքճ. ՛՛.2. Խ/Օօ:68 1982, 669. 

5 Հուն. Բ-ը, տարածաշրջանի հին լեզուներին բնորոշ վերջին ձայնավորի թուլացմամբ 
անկմամբ, կարող է հանգեցվել նան աքադ. Բուռ-ին ն խեթ. /Ճո-ին: Մյուս կողմից, էրրան որպես 
մահվան ու ժանտախտի աստված, համապատասխանում է խեթական Յարրիին, որի անունը 
համեմատվում է հուն. Հերայի, սլավ. Յարիլոյի հետ: 

55: Մ.Ծօ:Թ-. 8օո օք Լհօ Իօճոո: Օօ446556Տ ՕԲ Թ1Խօլ ձոմ Տ68 օո էհօ ԴԱոջտիւք լո ԷԼ6ՅՆՇո՞՛ հ/հ. Տես 6Տ 1ո 
ԷԼՇոօո օԷ7.Քսհօլ 2. Մ0ատոճԼ օ 1ում0-Եաօքօճո ՏԼսճա65 Խ(Օոօջոզքհ 21, 1993, 95-97: 

57 1.ՎՄօՏԼՇՈՒՕ17, 4. Մ6Տ(Շոհօ17. ԷԼ61ք 16: Թօյօօքօժ Տս1լօո5: հօ Օմ /ՃՃԷոժ ոո Լօսօ 1ոօճուռնօո 13/49 Ճ 8. 
Օուճուննօ 1977. /օ1 46. Իճտօ. 2, 203 ԷՒ: ԽԼԾ6ՀԱ-. 106. 611. 

 Ա.Մատիկյան. նշ. աշխ. 99-107. Մ.Աբեղյան է, 157-162: 

5.Օ.Լ6օէ. Ճ 01օկօոճոը օ1 Ճոօքօու ՎՇՅւ ՔՈՏԼ6ւո ԽԼ/Լհօ1095. Լօոժօո, ՎՇԽ ՄօՐք 1991. 37: 

հնդեվրոպական «ոՈ6--/"Աոտ16Լ «աստղ» արմատից:": Ակնհայտ է ն աքադական սիրո 
աստված /-առատմ-ի անվան ն կերպարի նմանությունը հնդեվրոպական »«4177օուշո- 
ամուսնության աստծուն. ավելին, աքադական այս միակ անգամ հիշված անունը 
կարող է դիտվել որպես հնդեվրոպական տարածված դիցանվան աքադական 
ձնափոխությունը (Իր'եմումի վերջավորությունը աքադական ուղղական հոլովաձնն 
է)6": Հիշենք որ նախաքրիստոնեական դիցարանում էլ Աստղիկը Վահագնի (ոօՏթ. Արա- 
Արամանյակի) սիրեկանն էր: 

Այսպիսով, կարելի է ենթադրել, որ աքադական էրրան փոխառվել է հայոց 
Արայի, իսկ էան, Իշտարը ն Իր՛եմումը` Հայկի, Աստղիկի ն Արամանյակի հնագույն 
նախատիպերից: Փոխառությունը կարող էր տեղի ունենալ ոչ ուշ քան մ.թ.ա. երրորդ 
հազարամյակը, Միջագետքին հարակից տարածքներում: 


6. Տես 1.ՐՁառքծոսոՅծ, 8./8ՅՒԻՑ. 7". ՇՕԿ. 875, Կ«ՕԽ. 1, 967: Թեն Աստղիկի անունը համարում 
են թարգմանված սիրիական ԽՀՅսիՅԵք-ից, բայց այս նույնությունը Իշտարի հետ ցույց է տալիս 
նրա հավանական արխայիկ բնույթը: Տես ն Ա.Մատիկյան. նշ. աշխ. 99-100: 

Փ Հնդեվրոպական աօ-ի հնարավոր սեմական առնչությունների վերաբերյալ տես 
Լ.ԼՅԽՑ«ք6ոսոՅ6, 8.//8ՅԻ0Ց. 76. ՇՕԿ. 755, ԽՕԽ. 2: Ափրոդիտե-էրոս զույգի հնագույն հայկական 
Աստղիկ-Արա համապատասխանության առնչությամբ հետաքրքիր է նշել, որ հուն. էրոսն 
արդեն փորձ է արվել կապելու խեթ. ճռ-ի հետ (Հ.Կրոնասեր, Յ.Տիշլեր), որն անհամոզիչ է 
համարվել, տես 1.թսհսծ|. Էնքեւթ Եւ7ոօ1091641 ԾւՇեօոճո», 121: 

